Source: http://staznosti.sk/zobrazclanok.php?id=6
Timestamp: 2017-11-22 23:44:49+00:00
Document Index: 4364939

Matched Legal Cases: ['§5', '§15', '§7', '§8', '§9', '§12', '§11']

Zákon 152 o Sťažnostiach zo 14. mája 1998 (vybrané časti)
Tu je niekoľko paragrafov Zákona 152 o sťažnostiach. Zákon obsahuje celkovo 26 paragrafov, vybrali sme však len tie ktoré sa nám zdali byť podstatnejšie. Pokúsime sa ho však v budúcnosti doplniť. Ešte by sme Vás radi upozornili najmä na paragrafy 4 a 5 (najmä odstavec 4 !!!). Preto ak sa chcete sťažovať na štátne inštitúcie a iné orgány ktoré sa týmto zákonom riadia napíšte nám všetky údaje ktoré sú potrebné. Nakoľko by sa dalo povedať, že sa v istom smere sťažujeme namiesto Vás a nemáme záujem vzbudzovať medzi štátnymi organizáciami negatívne ohlasy tým, že ich budeme zaťažovať sťažnosťami, ktoré nespĺňajú všetky potrebné náležitosti, ešte raz by sme Vás chceli požiadať, aby ste nám sťažnosti pre všetky štátne inštitúcie posielali v náležitej forme zo všetkým čo k tomu patrí. Veľmi nám tým uľahčíte prácu a budeme Vám vďační.
152 Zákon zo 14. mája 1998 o sťažnostiach (vybrané časti)
Podľa tohto zákona prijímajú, evidujú, vybavujú a kontrolujú vybavovanie sťažností a) štátne orgány a nimi zriadené organizácie, b) obce a nimi zriadené organizácie, c) právnické osoby a fyzické osoby, ktorým zákon zveril rozhodovanie o právach a povinnostiach fyzických osôb alebo právnických osôb (ďalej len "orgán verejnej správy").
Sťažnosť je podanie fyzickej osoby alebo právnickej osoby (ďalej len "sťažovateľ"), ktorým a) sa domáha ochrany svojich práv alebo právom chránených záujmov, pretože došlo k ich porušeniu alebo k ohrozeniu činnosťou alebo nečinnosťou (ďalej len "činnosť") orgánu verejnej správy, b) upozorňuje na konkrétne nedostatky, najmä na porušenie právnych predpisov, ktorých odstránenie si vyžaduje zásah orgánu verejnej správy.
(1) Za sťažnosť podľa tohto zákona sa nepovažuje podanie a) fyzickej osoby alebo právnickej osoby poslané orgánu verejnej správy ako dopyt, ktorým sa nedomáha ochrany svojich práv, b) orgánu verejnej správy, v ktorom upozorňuje na nesprávnu činnosť iného orgánu verejnej správy, c) ktorého vybavovanie je upravené osobitným predpisom (napr. Trestný poriadok a iné, pozn. Sťažnosti.sk) d) proti rozhodnutiu orgánu verejnej správy vydanému v správnom konaní, ak je zrejmé, že podanie možno vybaviť v správnom konaní
(2) Orgán verejnej správy , ktorému bolo doručené podanie označené ako sťažnosť, a toto podanie podľa odseku 1 písm. a) až c) nie je sťažnosťou, je povinný ho do piatich dní vrátiť s uvedením dôvodu tomu, kto ho podal. Podanie podľa odseku 1 písm. d) zašle orgán verejnej správy bezodkladne sťažovateľovi s poučením, a ak ide o neprávoplatné rozhodnutie, aj orgánu príslušnému na rozhodnutie o opravnom prostriedku; ak časť podania spĺňa náležitosti sťažnosti podľa tohto zákona, vybaví sa táto časť ako sťažnosť.
§5 Podávanie sťažností
(3) O ústnej sťažnosti, ktorú nemožno vybaviť ihneď pri jej podaní, orgán, ktorý sťažnosť prijíma, vyhotoví záznam, ktorý predloží sťažovateľovi predloží na prečítanie a podpis. Na požiadanie sťažovateľa sa mu vydá rovnopis záznamu.
(5) Ak sťažnosť nemá požadované náležitosti podľa odseku 4, nie je zrozumiteľná, alebo ak sú na jej náležité vybavenie potrebné údaje, ktoré sa v sťažnosti neuvádzajú, treba zabezpečiť ich doplnenie. Na doplnenie sťažnosti sa primerane vzťahuje §15
(6) Ak sťažnosť podáva viac sťažovateľov spoločne a neurčí sa v nej, komu z nich sa majú doručovať písomnosti vo vybavenej veci, všetky odoslané písomnosti sa doručujú tomu sťažovateľovi, ktorý sa v sťažnosti uvádza na prvom mieste
§7 Utajenie totožnosti sťažovateľa
(1) Ak sťažovateľ požiadal, aby sa jeho totožnosť utajila alebo ak je jej utajenie v záujme náležitého vybavenia sťažnosti, pri prešetrovaní sťažnosti sa postupuje len na základe jej odpisu, v ktorom sa nič z toho, čo by umožnilo identifikáciu sťažovateľa. Každý zúčastnený na vybavovaní sťažnosti, komu je sťažovateľova totožnosť známa, je povinný o nej zachovať mlčanlivosť.
§8 Anonymná sťažnosť
§9 Prijímanie sťažnosti
§12 Lehoty na vybavenie sťažnosti
(1) Príslušný orgán verejnej správy je povinný prešetriť a vybaviť sťažnosť do 30 dní odo dňa, keď mu bola sťažnosť doručená. V prípadoch spornej príslušnosti (§11, ods. 5) začína lehota na vybavenie sťažnosti plynúť odo dňa, keď bolo doručené oznámenie o určení príslušnosti.
(2) Ak si vybavenie sťažnosti vyžaduje súčinnosť iného orgánu verejnej správy, fyzickej osoby alebo právnickej osoby, príslušný orgán verejnej správy je povinný vybaviť sťažnosť najneskôr do 60 dní odo dňa, keď mu bola doručená. V prípadoch náročných na prešetrenie sťažnosti môže vedúci orgánu verejnej správy predĺžiť lehotu na jej vybavenie o ďalších 30 dní. O každom predĺžení lehoty na vybavenie a dôvodoch predĺženia je orgán verejnej správy povinný písomne upovedomiť sťažovateľa bez zbytočného odkladu.